Era-Iliada_web	Hecuba, en tornar en palai, cridèc as esclaues, e aguestes caminèren pera ciutat e amassèren as matrones; baishèc dempús en flagranta cramba a on se sauvauen es tuniques brodades, òbra des hemnes que se hec a vier de Sidon eth deiforme Alexandre en madeish viatge que panèc a Helena, era des nòbles pairs; entà aufrir-li a Minerva era tunica màger e mès beròia per çò des sues brodadures, que reludie coma ua estela, e se trapaue dejós de totes, e partic acompanhada de nombroses matrones.